Smit: Havel - jedna od ličnosti 20. veka
Predsjedavajući američke Helsinške komisije, kongresmen Kristofer Smit razmotrio je Havelovu zaostavštinu u razgovoru za naš program. 
Svoj osvrt počeo je sledećom opaskom: Kongresmen , predsjedava Helsinškom komisijom koja je krajem 80-ih godina prošlog vijeka nominovala Vaclava Havela za Nobelovu nagradu za mir. U ekskluzivnom razgovoru za Glas Amerike, kongresmen Smit kaže kako je Havelov uticaj i njegovo rukovođenje organizacijom Povelja 77 u komunističkoj Čehoslovačkoj, ideja vodilja boraca za ljudska prava širom svijeta - od Vijetnama do Bjelorusije: " Prije pet godina, Havel je govoreći studentima Universziteta Kolumbija u Njujorku kazao kako je jedno od njegovih najvećih dostignuća - doprinos slomu Varšavskog pakta. Neke od država tog bloka danas su članice EU, neke se - međutim nalaze na crnim listama organizacija koje prate kršenja ljudskih prava. Bjelorusija je - recimo - i u fokusu aktivnosti američke Helskinške komisije, čiji predsjedavajući traži da se Aleksandru Lukašenku sudi pred Medjunarodnim sudim u Hagu: “ Kongresmen Smit kaže da su sankcije u vidu zabrane ulaska u Sjedinjene Države funkcionerima država koji dokazano ugrožavaju ljudska prava - djelotvorne, i podsjeća da je na listu nepoželjnih nedavno američka vlada stavila jedan broj ruskih zvaničnika, umiješanih u aferu Magnitski - smrt advokata Sergeja Magnitskog koji je otvoreno govorio o korupciji u ruskom državnom aparatu. Kongresmen Smit je za Glas Amerike ocijenio i kako činjenica da službena Moskva još nije uputila saučešće povodom Havelove smrti, a jeste - recimo - povodom smrti sjevernokorejskog vođe Kim Džonmg Ila, ne predstavlja dobru poruku, ali naglašava kako predsjednik Medvedev i premijer Putin još imaju vremena za ispravan postupak.